A colocación do pronome en galego - Wikipedia

# A colocación do pronome en galego

### Na Galipedia, a wikipedia en galego.

Ir ao índice do Curso de lingua galega. Tamén pode consultar a Normativa oficial do galego.

Por regra xeral, o pronome vai colocado sempre detrás do verbo e pegado a el.

Pronome ben colocado | Pronome mal colocado
--- | ---
Gustoume a película | A película me gustou
Onte vinte pola rúa | Onte te vin pola rúa

Hai determinadas palabras que, precedendo ao pronome, fan que o pronome se coloque diante do verbo. Neste caso o pronome non vai pegado ao verbo. Estas palabras son:

- As que marcan subordinación: que (aínda que, sempre que, posto que, xa que, ...) se ...

Pronome ben colocado | Pronome mal colocado
--- | ---
Dixo que te vira onte | Dixo que vírate onte
Se llo regalas, terás un premio | Se regálasllo, terás un premio

- Os adverbios de negación (non, nunca, xamais)

Pronome ben colocado | Pronome mal colocado
--- | ---
Non o vin | Non vino

- Os adverbios de dúbida (quizais, tal vez, seica, disque)

Pronome ben colocado | Pronome mal colocado
--- | ---
Quizais che pregunte mañá a lección | Quizais pregúnteche mañá a lección
Seica te veu ver teu pai | Seica veute ver teu pai

- Algúns outros adverbios: xa, só, ben, mal, axiña, sempre, aínda, aquí, aí, alí, máis, menos ...

Pronome ben colocado | Pronome mal colocado
--- | ---
Xa cho dixo aquela rapaza | Xa díxocho aquela rapaza
Só llo contei á miña sogra | Só conteillo á miña sogra
Sempre te estás a meter comigo | Sempre estaste a meter comigo
Aínda cho pedín o outro día | Aínda pedincho o outro día
Máis nos valería marchar | Máis valeríanos marchar
Aquí o tes | Aquí telo

- Os pronomes interrogativos: onde, cando, canto, como

Pronome ben colocado | Pronome mal colocado
--- | ---
Canto lle deches ... ? | Canto décheslle ... ?

- Algúns indefinidos: ninguén, alguén, calquera, mesmo, algo, nada, bastante, ...

Pronome ben colocado | Pronome mal colocado
--- | ---
Ninguén mo dixo | Ninguén díxomo
Nada che debo | Nada déboche

- Nalgúns casos o pronome pode ir diante ou detrás:

- - Cando o precede unha preposición

Pronome ben colocado
Para dicirlle iso cómpre valor Para lle dicir iso cómpre valor

- - Nas perífrases verbais pode ir a carón do verbo principal (téñoche que dicir), despois da conxunción ou preposición (teño que che dicir) ou detrás do infinitivo (teño que dicirche)

Pronome ben colocado | Pronome mal colocado
--- | ---
Teñoche que dar unha boa noticia Teño que che dar unha boa noticia Teño que darche unha boa noticia | Che teño que dar unha boa noticia

## [editar] Ver tamén

Curso de lingua galega

Traído desde "http://gl.wikipedia.org../../../a/_/c/A_colocaci%C3%B3n_do_pronome_en_galego.html"

Categoría: Lingua galega

##### Views

- Artigo
- Discusión
- Revisión actual

##### Procura